Lichobežníkový sval

Lichobežníkový sval alebo hovorovo trapézový sval ( musculus trapezius) je spinohumerálny sval chrbta. Niekedy sa požíva názov veľký lichobežníkový sval, skrátene VLS. Je to plochý trojuholníkový sval, ktorý pri doplnení s druhostranným svalom vytvára lichobežník. 

Odstupuje od tŕňovitého výbežku (processus spinosi) hrudných stavcov a hornej šijovej čiary (linea nuchae superior) a upína sa na hrebeň lopatky (spina scapulae), nadplecok (acromion) a extremitas acromialis claviculae. Zdvíha plece, ťahá lopatku smerom dolu a priťahuje ju k chrbtici. Je to povrchový sval, ktorý vlastne vytvára obrys pliec.
Svaly hornej končatiny